**Marski sai verenperintönään *ritarillisuuden, tahdikkuuden,* vankan**

***tyylitajun* ja kyvyn suhtautua kanssaihmisiin *hienotunteisesti* riippu- matta heidän asemastaan. Hänen kasvatuksensa vielä vahvisti noita**

**ominaisuuksia.**

**Ne ilmenevät selvästi myös hänen lähinnä omaisilleen ja ystävilleen kirjoittamissaan yksityiskirjeissä, jotka hän kirjoitti seitsemän vuosi- kymmenen aikana. Näissä kirjeissä paljastuu *lämmin* ja *hieno,* mutta *yksinäinen* ihminen.**

**Kirjeet paljastavat samalla kertaa sekä *kaukonäköisen* yleisten asioi- den tarkkailijan että *lämpimän ihmisen,* joka muutoin yleensä peittyy ikään kuin ”juhlamuotokuvan” taakse.**

**Keskityn seuraavassa erään kaikkien aikojen suurimman suomalaisen**

**elämään ihmisenä, hänen luonteeseensa ja elämänarvoihinsa, en soti- laaseen ja valtiomieheen. Lähtökohdan antaa tällöin hänen 1922 valit- semansa tunnuslause ”*Pro candida causa ense candido = Puhtain asein puhtaan asian puolesta”,* jossa on häivähdys ritari-ihannetta.**

**MARSKIN LUONTEEN MUOVAUTUMINEN LAPSUUDESSA**

***Carl Gustaf Emil Mannerheim* syntyi *Askaisten* *Louhisaaressa* 4.6.1867 kreivi *Carl Robert Mannerheimin* ja tämän ensimmäisen vaimon *Hed- vig Charlotta Helena von Julinin* kolmantena lapsena. Hänellä oli kol- me veljeä ja kolme sisarta.**

**Vanhin lapsista, sisar *Sophie* kertoo *Gustafin* olleen jo lapsena hyvin itsepäinen. Hän ei sietänyt toruja. Kun hän oli kerran joutunut nurk- kaan kepposistaan, kuului sieltä jonkin ajan kuluttua jupinaa: ”Kum- mallista, että maailmassa on ollut vain yksi virheetön pikkupoika.” Kun häneltä sitten kysyttiin, että kuka se nyt sitten on ollut, vastasi *Gustaf*: ”Pappa.”**

**Kolmivuotiaana hän putosi uimahuoneen portailta veteen ja silloin hä- nen tätinsä neuvokkuus pelasti hänet. Neljän vuoden ikäisenä hän kiel- si lastenhoitajaa ”sekaantumasta yksityisasioihinsa.” Kun Louhisaa- reen oli hankittu sveitsiläinen kotiopettaja Mlle *Anna Lokert,* kuultiin *Gustafin* kerran selittävän hänelle: ”Eikö neiti ymmärrä, että joka ker- ta, kun minä saan tahtoni läpi, se on todistus siitä, että neidillä ei ole tahdonlujuutta.**

***Louhisaaren* kirkkosalin kattomaalaukset, jotka esittivät *Klaus Fle-* *mingin* meritaisteluja samoin kuin kummituksistaan kuuluisan ja jän- nittävän *Pirunkamarin* seinämaalaukset, saivat nuoren vapaaherran jo varhain ajattelemaan sotilaan uraa. Sisarukset kutsuivat rasavilliä veljeään *Villikoksi*. Huolestunut äiti totesi kerran: ”Kaikkiin muihin lapsiini nähden voin olla turvallinen, mutta mitä mahtaa tulla *Gusta- fista”*.**

**Myöhemmin hän rakensi itselleen puistoon puitten siimekseen ryövä- riluolan, jonka lattiaa peittivät käärmeen nahat ja seiniä koristivat hevosen kallot. Hän oli leikkien johtaja ja sinne pääsivät vain hänen puoluelaisensa.**

**Kesällä 1877 hän meni remontissa olevan navetan katolle yrittäen liian pitkää harppausta parrulta toiselle pudoten lattialle ja loukaten itsen- sä pahasti. Tervehtyminen kesti kuukausia ja vaikutti järkyttävästi ko- ko *Louhisaaren* maailmaan. Tapaus oli niin vakava, että ajanlasku pantiin siitä pitäen kahteen jaksoon – aika ennen *Gustafin* putoamista ja aika sen jälkeen**.

**KOULUUN HELSINKIIN**

**1874 *Gustaf* meni kouluun Helsinkiin. Lapset olivat saanet terveen ja reippaan kasvatuksen äidiltään, joka ymmärsi karaistun ruumiin ja hyvien hermojen merkityksen. Kylmät kylvyt, jouhityynyt ja kovat patjat kuuluivat heidän kasvatukseensa.**

**7-vuotiaalle *Gustafille* pääsy pääkaupunkiin oli hienoa, kun sai uusia**

**tovereita ja pääsi lyseon luokkansa johtajana päättämään sodasta ja rauhasta. Hänen koulutoverinsa antoivat hänelle lempinimen *Huima- pää.***

**Hänen sisarensa *Eva* kertoo, että kerran syntyi hurja tappelu koulun pihalla. *Gustaf* piti puoliaan vanhempien poikien ylivoimaa vastaan eikä huomannut lähestyvää rekeä, vaan jäi hevosen jalkoihin ja reen alle. Tällä kerralla ei kuitenkaan sattunut mitään ja innokas taistelija heitti heti ylöspäästyään vihollista lumipallolla, todeten: ”Siitä saitte.” Kun tappelua seuranneet ihmiset kysyivät, kuka hän oli, pikkumies vastasi: ”Minun nimeni on Mannerheim ja minä olen ensimmäisen luokan kenraali.”**

**Heti kun jäät tulivat, helsinkiläiset koulupojat menivät luistelemaan *Kaisaniemen* lammelle. Eräänä vuonna *Gustaf* oli pudonnut jo monta kertaa jäihin ja häntä oli kielletty enää menemästä jäälle. Kerran hän tuli kuitenkin kotiin märkänä ja likaisena. Siitä seurasi selkäsauna ja komennus petiin, kunnes vaatteet kuivuisivat. Vähän ajan kuluttua isä tuli silittämään pojan päätä, kun oli kuullut rehtorilta, että *Gustaf* oli yrittänyt pelastaa toverinsa, joka oli pudonnut jäihin.**

**Vaikka *Gustaf* teki paljon kepposia, hän *tunnusti* aina tekonsaja *katui* tekojaan. Hän ei koskaan sallinut toisten joutuvan kärsimään niistä.**

**LAPSUUDEN LOPPU**

***Gustafin isän*, tilanomistaja *Mannerheimin* talousasiat olivat menneet huonosti ja niinpä hän 1880 hylkäsi vaimonsa ja seitsemän lastaan lähtien toisen naisen kanssa *Pariisiin*. Perheen äiti kuoli seuraavana vuonna. Kirjeessään vanhemmalle sisarelleen *Sophielle* *Mannerheim* toteaa, kuinka hirveätä on ajatella, että äiti on poissa, mutta hän uskoi saaneensa anteeksi äidiltään ja tämän olevan onnellinen, kun isä oli tullut sulkemaan arkun kannen.**

**Sukulaiset pitivät huolta käytännössä täysin orvoista lapsista. *Evan***

**mukaan he pukeutuivat yksinkertaisesti. Vaatteet olivat kyläräätälin**

**tai kotiompelijan valmistamia. Suutarin tekemät kengät olivat köm- pelöt ja raskaat. Varsinkin perheen tytöt kutsuivat tuota aikaa ”har- maitten lapasten kaudeksi”.**

**Perheen isä palasi *Pariisista* vasta 1884 mukanaan uusi äitipuoli ja uu- si sisarpuoli *Marguerite*. *Mannerheim* oli jo äidin kuolinvuonna 1881 hyväksytty *Haminan* kadettikouluun. 14-vuotiaalla oli jo melkoinen elämänkokemus, joka oli muovannut hänen persoonallisuuttaan.**

**Edessä häämötti nyt sotilasura, jolle hän oli kuin luotu. Hänellä oli**

**tinkimätön *kunnian- ja velvollisuudentunto.* Hänen *rohkeaan ja lu-***

***jaan* luonteeseensa liittyi *terävä ja nopea äly*.Tulevan sotilaan *kestävyys* ja *työkyky* vaikuttivat suorastaan rajoittamattomilta.**

**Suvun perintönä nuorella *Mannerheimilla* oli lisäksi *hillitty, hienostu- nut, ja ritarillinen käytös*. Kaikki nämä ominaisuudet olivat tekevä hä- nestä erinomaisen upseerin. Aikanaan ne tulivat hankkimaan hänelle kaikkialla sotilaittensa jakamattoman luottamuksen, kunnioituksen ja ihailun.**

**ANEKDOOTTEJA**

**Sotilaana marskia kuvaa seuraava tarina. Kun hän oli tarkastamassa etulinjaa, eräs alikersantti kertoi vihollisen hyökkäävän aamunkoit- teessa. Marski tiedusteli, miten alikersantti voi sen tietää. Tämä vas- tasi: ”Kävin äsken kysymässä.” Siihen marski: ”Minä kiitän kersant- tia.”**

**Tarkastusmatkoillaan *Mannerheimillä* oli aina omat eväät autossaan**

**Hän oli sitä mieltä, että koska hänen seurueensa ei kuulunut minkään joukko-osaston muonavahvuuteen, sillä ei ollut myöskään oikeutta nauttia niiden muonaa.**

**Seuramiehenä marski tunnettiin, paitsi henkevästä huumoristaan ja elegantista kohteliaisuudestaan, myös nopeaan ja terävään älyyn perustuvista säkenöivistä sivalluksistaan, purevasta satiiristaan ja kuivasta sarkasmistaan.**

**Hän piti muidenkin terävästä nokkeluudesta. Kerran hän kysyi pää- esikunnan komendantilta, jääkärieversti *Kurt Bruncronalta*: ”Brun- *crona*, kuinka paljon sinä oikein painat?” Tämä vastasi: ”Herra mar- salkka, enimmillään noin 160 kiloa.” Johon marski: ”Mikä sitten on ollut alhaisin painosi?” ”4,2 kiloa, herra marsalkka”, vastasi *Bruncro- na* nopeasti.**

**Kulinaristina marski totesi Lontoossa Suomen lähettiläälle että siinä**

**kun ranskalainen keittiö kasvattaa ruokahalua, englantilainen keittiö kasvattaa luonnetta, varsinkin miehelle, joka *tietää*, minkälaiselta hyvän ruuan tulee maistua.**

**Saksalainen SS-mies *Hermann Laux* yritti saada ensimmäisessä maail- mansodassa Saksaa vastaan taistelleen marskin ansaan kysymällä: ”Herra marsalkka. Olette taistellut monilla rintamilla. Ketkä ovat ol- leet vaarallisimmat vastustajanne? Ketä kunnioitatte eniten?” ”Puolat- taria”, vastasi tämä empimättä. Omasta mielestään nokkela SS-mies nieleskeli pitkään tyhjää.**

**Kenraali *A.F. Airo* kertoi marsalkan olleen aina *ehdottoman tasapuo-***

***lisen*, sillä ”hän *vaatii kaikilta mahdottomia*, myös itseltään.”**

**MANNERHEIM JA PARTIOLAISET**

**1919 valtionhoitajan tehtävistä vapautunut *Mannerheim* kutsuttiin Suomen partiolaisten ensimmäiseksi kunniapartiolaiseksi. Hän pe-rusteli tehtävän vastaanottamista sillä, että partio on *isänmaallista* toimintaa ja että partiolaisten *nuoruuden voima* ja *usko* ovat Suomen paras tulevaisuuden toivo ja vapautemme tae.**

**Kunniapartiolaisuus ei jäänyt vain ulkonaiseksi kunnianosoituksek-**

**si, vaan sitä seurasi erityisen kunniamerkin, *Mannerheim-soljen* pe-rustaminen ja lahjoittaminen partiolaisille vuonna 1919. Merkin suun-nitteli *Akseli Gallen-Kallela*. Siinä on jousi tammenlehvien keskelkellä. Kunniapartiolainen jakoi usein ansiomerkkinsä itse Helsingissä pide-tyissä Yrjönpäivä-juhlissa.**

**Merkin tarkoituksena oli luoda kasvavaan nuorisoon *ritarillisuuden*, *uhrautuvaisuuden* ja *velvollisuudentunnon* *henkeä,* sekä luoda uusi ahtaista *puoluepoliittisista rajoista riippumaton* sukupolvi, jossa to-delliseen *toveruuteen* ja *veljeyteen* yhtyvät *ruumiilliset ja moraaliset kansalaishyveet*.” 1940 *Mannerheim* kutsuttiin Suomen Partiopoika-järjestön kunniapuheenjohtajaksi.**

# MANNERHEIMIN LASTENSUOJELULIITTO

**Marski katsoi, että jokaisen suomalaisen lapsen tulee saada äi-**

**dinkohdusta asti koko kasvuikänsä oikeutettu osansa siitä *hel-***

***lyydestä* ja *huolenpidosta*, jotka takaavat lasten kehittymisen hy-**

**viksi ja hyödyllisiksi kansalaisiksi. Hän perusti liiton 1920.**

**Se on toiminut uranuurtajana Suomessa monilla lastensuojelun**

**ja kansanterveyden aloilla. Niistä mainittakoon koululääkärit,**

**-hammaslääkärit, äitiys- ja kasvatusneuvolat, terveyssisaret,**

**kodinhoitajat ja kesäsiirtolat. Se on myös perustanut molemmat lastenlinnat. Sotakummitoimintakin sai alkunsa sieltä.**

**MUUTA**

# Vapaussodan sankarille kerättiin 1920 kansalaislahja, silloisessa rahassa 7½ miljoonaa markkaa sekä toinen kanssalaislahja 1942 18 miljoonaa markkaa.

***Mannerheim* toimi Suomen Punaisen Ristin keskushallituksen puheenjohtajana kolme vuosikymmentä 1922-1951.**

**Hän perusti ylipäällikkönä 1918 *Vapaudenristin ritarikunnan* ja**

**valtionhoitajana 1919 *Suomen Valkoisen Ruusun ritarikunnan*. Ensin mainittuun liitettiin *Mannerheim-risti* 1940.**

**Mannerheim oli naimisissa 1892-1919 venäläisen kenraalimajuri**

***Nikolai Arapovin* ja *Vera Kasakovan* tyttären *Anastasie Arapo- van* (1872-1936) kanssa. Avioliitosta syntyivät lapset *Anastasia***

**(1893-1978) ja *Sofia* (1895-1963). Aviomiehen ja isän rooleissa**

***Mannerheim* ei loistanut, eikä hän tainnut olla kiinnostunutkaan.**

**YHTEENVETO**

**Suomen kansan esi-isät elivät tuhat vuotta enimmäkseen alamaisina, lähes seitsemän sataa vuotta läntisen ja yli sata vuotta itäisen herruu den alistamina. Mutta ihmisluontoon kuuluu kuitenkin olla vapaa, to- teuttaa itseään ja määrätä omista asioistaan.**

**Tuon ulkopuolisen alistamisen ja usein nöyryyttämisen aikana kan- samme keskuudessa kasvoi sellainen vapaudenrakkaus, joka vaati täyttymystään. Olimme valmiit lunastamaan vapautemme periaat- teella, ettei mikään uhri sen puolesta ole liian kallis. Vasta *Louhisaa-* *ren* usein nurkassa seisseestä *”Villikosta”* kasvoi *rohkeutensa, älynsä* ja *oikeudenmukaisuutensa* ansiosta sellainen maailmanluokan sotilas, tiedemies, diplomaatti ja valtiomies, pienen Suomen kansallissankari, jonka johdolla kykenimme toteuttamaan haaveemme.**

**Kukaan ihminen ei kuitenkaan ole ilman varjopuoliaan. On kirjoitettu**

**että *Mannerheim* oli kosmopoliitti nationalismin aikakaudella, aristo- kraatti demokratian kaudella ja konservatiivi vallankumouksen kau- della. Nämä tekijät osoittautuivat sekä hänen menestyksensä salaisuu- deksi että hänen toimintaansa haittaavaksi tekijäksi.**

**Ihmisenä hän jäi useimmille etäiseksi, luoksepääsemättömäksi. Niille, joista hän ei pitänyt, hän saattoi olla hyvin sarkastinen. Hän oli mies, joka oli tottunut saamaan tahtonsa läpi, mutta myös mies, jonka kii- tosta arvostettiin. *Gustaf Mannerheim* ei pyytänyt suosionosoituksia, hän otti ne.**

**Ministeri *Eljas Erkko* on sanonut marskin olleen *loistava puhumaan* ja *mestarillinen vaikenemaan.***

**Presidentti *Risto Ryti* luonnehti Suomen marsalkan 75-vuotispäiväpu- heessaan tätä mieheksi, joka oli oppinut nöyryyttä omista koettelemuk- sistaan, pettymyksistään ja kärsimyksistään sekä kasvanut ja puhdis- nut niiden kautta sisäisesti.**

**Marskista oli kehittynyt johtaja, jossa yhdistyi herkkyys, aitous ja henkisyys – ominaisuudet, joiden johdosta koko kansa antoi hänelle luottamuksensa ja arvonantonsa.**

**Marski puolestaan arvosti kansaansa ja sankarillista armeijaansa ja osoitti sen kaikissa tilanteissa. Tuosta arvostuksesta kansamme saattoi synkimmilläkin hädän hetkillään ammentaa tarvitsemansa *uskon, toivon* ja *voiman.***

**Marskin sydän ja käsi olivat aina *heikkojen, kärsivien* ja *apua tarvitse- vien tukena*. Hän rakensi isänmaalleen tulevaisuutta *hävittämällä kat- keruutta, poistamalla sisäisiä ristiriitoja* sekä luomalla *yhteisvastuuntun- netta* ja *lujaa puolustustahtoa*.**

**Marskin vahvat, hyvät luonteenominaisuudet voittivat hänen heikot puolensa, mitä osoittavat 60 000 kansalaisen jäähyväiskäynti hänen arkkunsa äärellä yli 100 000 hengen osallistuminen hänen hautajais- saattonsa seuraamiseen. Kansakunta saattoi sankarinsa Hietaniemeen Vanhan kaartin kunniamarssin ja yhdeksäntoista kunnialaukauksen kajahtaessa taustalla.**

**Olen edellä kuvaillut marskin suhdetta ihmisiin ja todennut, että hän eli kunnioitettuna ja kuoli kaivattuna. Mutta mikä mahtoi olla hänen suhteensa Jumalaan? Sen hän näyttää jättäneen yksityisasiakseen**.

**Mielenkiintoinen on vihje, jonka sain yli neljä vuosikymmentä tunte- maltani ystävältä, marskin joukoissa taistelleelta sotainvalidilta, yli- luutnantti *Bror Frostell`lta*, että *Mannerheim*-museossa on marskin työhuoneen kirjahyllyssä vuonna 1929 painettu ruotsinkielinen raamattu, josta on alleviivattu seuraavat jakeet:**

***”Hän siunaa niitä, jotka Herraa pelkäävät, niin pieniä kuin suuriakin”* (PS 115:3)**

**”*Sillä hän on kallistanut korvansa minun puoleeni, ja minä huudan häntä avuksi kaiken elinaikani”* (PS 116:2)**

***”Kuinka minä maksan Herralle kaikki hänen hyvät tekonsa minua kohtaan”* (PS 116:12)**

***”Kaukaa ilmestyy minulle Herra: - Iankaikkisella rakkaudella olen minä sinua rakastanut, sentähden minä olen vetänyt sinua puoleeni armosta”* (JER 31:3)**

**Lisäksi tuon raamatun lehtien välissä on raamatun tuntemattoman lahjoittajan saatekirjeen sanat:**

**Vapaasti käännettynä suurin piirtein seuraavaa: *”Korkeasti kunnioitet- tu, Herra Kenraali! Suokaa tämän kirjan seurata Teitä matkoillanne ja olla Teidän lähellänne kotona. Se on hyvä ystävä yksinäisyyden sekä niin tuskan kuin myös ilon hetkellä. Kunpa tietäisitte, miten suurella sydämel- lä ja hartaudella tämä kirja on annettu ja miten monta rukousta seuraa sen myötä, ette pahastuisi sen laadusta ja antamisen muodosta.***

***Eräältä, joka tuntee elämän vaikeudet, iäisyyteen vaeltajalle.”***

**Hyvät Kuulijat! Samalla kun kiitän mahdollisuudesta saada esittää Suomen marsalkka ihmisenä sotilaan ja valtiomiehen sijasta ja totean lopuksi:*”Puhtain asein – puhtaan asian puolesta.”***

 **Jämsän seniorit, 25.09.2024, Pertti Peltola**

**LÄHTEET:**

**Anni Voipio: Suomen marsalkka, elämäkerta, Porvoo 1951**

**Einar W. Juva: Rudolf Walden 1878-1946, Porvoo 1957**

**Tauno Karilas: Suomalaisia puheita, Porvoo 1964, (toimit-**

**(koonnut) tanut Urho Vapaavuor)**

**Yrjö A Jäntti: Suomen sana, Porvoo 1965 (toim.)**

**Stig Jägerskiöld: Mannerheim rauhan vuosina 1920-39, Keu-**

 **ruu 1973**

**Stig Jägerskiöld: Mannerheim kirjeitä seitsemän vuosikym-**

 **menen ajalta, Keuruu 1982**

**Sakari Virkkunen: Mannerheim marsalkka ja presidentti, Keu-**

 **ruu 1989**

**Tauno Bergholm: Mannerheim kaskujen kuvastimessa, Jyväs-**

 **kylä 1997**

**J. E. O. Screen: Mannerheim, Keuruu 2001**

**HAASTATTELU: Merikapteeni Bror Frostell/Vera von Fersen**

 **(Mannerheim-museo)**